પોતાના લેટેસ્ટ આલ્બમ ‘પર્પઝ’થી ‘માર્ક માય વર્ડસ’ ગીતથી જેવી જ સિંગિંગ સેન્સેશન જસ્ટિન બીબરે બુધવારે મુંબઈના ડી વાય પાટિલ સ્ટેડિયમમાં કોન્સર્ટની શરૂઆત કરી, એ સાથે જ તેના ફેન્સે તેને પૂરજોશથી ચીયર કર્યું. સ્ટેડિયમની ચારે તરફ તાળીઓનો ગડગડાટ સાંભળવા મળતો હતો. સ્ટેડિયમમાં લગભગ 45 હજાર દર્શકો ઉપસ્થિત હતા. દરેક હાથ સફેદ ટી-શર્ટ અને બ્લેક શોર્ટસમાં સ્ટેજ પર પરફોર્મ કરી રહેલા જસ્ટિન બીબરના સ્વાગત માટે ઊંચા થયેલા હતા.